ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΔΙΑΔΙΚΑΣΙΑΣ

Σχ. έτος: 2013-2014

**Σχολική μονάδα : 9ο ΛΥΚΕΙΟ ΚΑΡΔΑΜΙΤΣΙΩΝ- ΙΩΑΝΝΙΝΑ**

**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ**

« Τα Γιάννενα μέσα από την τέχνη μετά το 1900 »

**ΠΑΙΔΑΓΩΓΙΚΗ ΔΙΑΔΙΚΑΣΙΑ**

**Α. Σκοπός έρευνας και ερευνητικά ερωτήματα**

Σκοπός μας είναι η σύνδεση του τόπου- γεωγραφικά, μορφολογικά και πολιτισμικά- με εκφράσεις καλλιτεχνικές. Κατά πόσο οι εκπρόσωποι της τέχνης – γεννήματα οι ίδιοι του τόπου-, αφήνουν τα αποτυπώματά τους παρακαταθήκη για το μέλλον και συγχρόνως κάνουν τους συντοπίτες τους να υπερηφανεύονται γι αυτούς στο εκάστοτε «τώρα».

ΕΡΕΥΝΗΤΙΚΑ ΕΡΩΤΗΜΑΤΑ

1. Μέσα από καλλιτεχνικά δημιουργήματα στιγματίζεται ένας τόπος;
2. Μήπως η βίωση από τον καλλιτέχνη του τόπου του ζωντανεύει το τέχνημα; ( ζωγραφικός πίνακας, έργο γλυπτικής, ξυλογλυπτική, ασημουργία, λογοτεχνικό κείμενο;) και α) έτσι το τέχνημα δεν ανάγεται σε τέχνη και μάλιστα υψηλής αισθητικής;

β) έτσι σαν έργο τέχνης πια, δεν προσλαμβάνεται από τον καταναλωτή εντονότερα;

1. Ο ι νέοι – στην προκείμενη περίπτωση οι νέοι στο σήμερα- που βιώνουν την καθημερινότητα μέσα από την πρόσληψη αυτών των καλλιτεχνικών δημιουργημάτων, εξωθούνται και αυτοί στη δημιουργία παρόμοιων τεχνημάτων; Βλέπουν με μια άλλη βαθύτερη ματιά το εγγύς περιβάλλον ( φυσικό και πολιτισμικό);
2. Η απήχηση των καλλιτεχνικών δημιουργημάτων αφού δεν περιορίζεται στους συντοπίτες αλλά είναι ευρέως ( πανελλαδικά και παγκόσμια) διαδεδομένη και προσλαμβάνει εύσημα- διακρίσεις α) κάνει τους νέους Γιαννιώτες να καμαρώνουν για τον τόπο τους; ( καθότι αυτός είναι η πηγή της έμπνευσης).

β) κάνει τους νέους Γιαννιώτες να έχουν κοντινά- οικεία καταξιωμένα πρότυπα;( δηλ. τους συντοπίτες δημιουργούς;)

**Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ- ΚΡΙΤΗΡΙΑ ΕΠΙΛΟΓΗΣ**

Επειδή η τέχνη έχει πολλές εκφάνσεις- στον τόπο μας αυτή παρουσιάζεται έντονα μέσα από τη λογοτεχνία, τη γλυπτική, την ασημουργία, την ξυλογλυπτική-, θεωρήσαμε ότι έχουμε πολύ και αξιόλογο υλικό από δικούς μας- αυτόχθονες εκπροσώπους.

1. Κριτήριο επιλογής του θέματος, είναι η πληροφόρηση των εμπλεκομένων για τους εκπροσώπους του τόπου τους. Η αξιοσύνη τους και η αποδοχή τους ( πανελλαδικά και παγκόσμια), θα λειτουργήσει ευνοϊκά για τα παιδιά (δημιουργία προτύπων μίμησης).
2. Όταν απλές επαγγελματικές δραστηριότητες( βιοποριστικές), π.χ ασημουργία, ξυλογλυπτική, ανάγονται σε τέχνες, αυτό τις καταξιώνει. Έτσι ανεβαίνουν κάποια επαγγέλματα στην εκτίμηση των παιδιών. Τα παιδιά συνειδητοποιούν ότι το μεράκι και η εξειδίκευση οδηγούν σε σπουδαία δημιουργήματα που σηματοδοτούν και την ιδιαίτερη ταυτότητα της πόλης τους.
3. Η αποτύπωση μέσα από τη φωτογραφία φυσικών χώρων και ιδιαίτερων χτισμάτων του τόπου τους, κάνει τα παιδιά να δουν με τη ματιά του καλλιτέχνη τον περιβάλλοντα χώρο.
4. Καθώς το PROJECT επιβάλλει το χωρισμό των μαθητών σε ομάδες, το συγκεκριμένο θέμα προσφέρεται : α) ομάδα ζωγραφικής, β) ομάδα μουσικής- φωτογραφίας, γ) γλυπτικής, ξυλογλυπτικής, αργυροχρυσοχοΐας, δ) λογοτεχνίας.

ΣΥΣΧΕΤΙΣΗ ΜΕ ΔΙΔΑΣΚΟΜΕΝΑ ΜΑΘΗΜΑΤΑ

Νέα Ελληνικά, Καλλιτεχνικά, Πολιτική Παιδεία, ιστορία

ΑΝΑΜΕΝΟΜΕΝΑ ΜΑΘΗΣΙΑΚΑ ΟΦΕΛΗ

1.Γνωριμία με αξιόλογους συντοπίτες μας δημιουργούς( συγγραφείς, γλύπτες, ζωγράφους, ασημουργούς)

2.Συνειδητοποίηση της επίδρασης του χώρου- τόπου( μέσα από την αποτύπωσή του), στη δημιουργικότητα και στην καινοτομία. { τα έργα τέχνης ορίζουν την καινοτομία ως έννοια}.

3.Σύνδεση των μορφών τέχνης άρα και των ομάδων του PROJECT σε ένα ενιαίο όλο, σε ένα πολιτισμικό πακέτο.

**Γ. ΕΝΔΕΙΚΤΙΚΗ ΠΕΡΙΓΡΑΦΗ ΜΕΘΟΔΟΥ ΠΟΥ ΘΑ ΑΚΟΛΟΥΘΗΘΕΙ**

ΠΗΓΕΣ ΑΝΑΖΗΤΗΣΗΣ ΔΕΔΟΜΕΝΩΝ

Α. Αναλυτική μέθοδος: Συλλογή πληροφοριών σε ότι αφορά τους συντοπίτες εκπροσώπους της τέχνης ( βιογραφικά) και παρουσιάσεις έργων τους( κείμενα, εικόνες).

Β. Παρατήρηση: Δημιουργία τεχνημάτων μετά από παρατήρηση π.χ ζωγραφικά έργα με θέμα την πόλη.

Γ. Αφαιρετική και συνθετική μέθοδος: Για την εξαγωγή ενός κειμένου από την εργασία όλων των ομάδων.

Δ. Βιωματική μέθοδος: α) Δρομολογούμε επίσκεψη στο Ελληνικό στο μουσείο του Παπαγιάννη. β) 2 τραγούδια του Νίκου Χουλιαρά θα τα αποδώσει η ομάδα της μουσικής. γ) Αφηγήσεις αποσπασμάτων από έργα των Χουλιαρά, Χατζή, Λαζάνη, από την ομάδα της λογοτεχνίας. δ) Τεχνήματα από την ομάδα της ζωγραφικής. ε) Έτοιμο φωτογραφικό υλικό που επιλεκτικά θα προστεθεί στην εργασία.

**Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ**

1. Να ενδιαφερθούν τα παιδιά για τα πολιτιστικά προϊόντα του τόπου τους.
2. Να συνδέσουν τον καλλιτέχνη- δημιουργό με τον τόπο. Αυτό φαίνεται μέσα από την καταπόνηση με το PROJECT.
3. Να συνειδητοποιήσουν την αξία, τη διαχρονικότητα των έργων τέχνης. Θα διαπιστώσουν ξανά( αυτό τους το υπενθυμίζουν και άλλα μαθήματα), ότι είναι αναγνωριστικά της ταυτότητας του τόπου του καλλιτέχνη, είναι ο πολιτισμός του τόπου του, που είναι και δικός τους τόπος.
4. Να αισθανθούν περήφανα α) για τον τόπο τους που εμπνέει( σαν χώρος, σαν βιώματα, ήθη, έθιμα) και β) για τους εκπροσώπους της τέχνης, που είναι συντοπίτες τους.
5. Να εκτιμήσουν το συνολικά μεγάλο αποτέλεσμα από την κατάτμηση της εργασίας και τον καθορισμό εργασιών μέσω της λειτουργίας των ομάδων.

**Ε . ΠΟΡΟΙ –ΥΛΙΚΑ- ΕΞΟΠΛΙΣΜΟΣ**

Βιβλιογραφία: Από τη Δημοτική βιβλιοθήκη, όπως και βιβλία από το σχολείο.

Για την ομάδα της ζωγραφικής : υλικά.

Για τη συνέντευξη: Κινητό με κάμερα.

Για τη μουσική επένδυση της παρουσίασης :internet,

μουσικά όργανα.

**ΣΤ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ**

1.Ν Χουλιαράς : « στο σπίτι του εχθρού μου» και «το εργαστήριο του ύπνου»

2. Ναπολέων Λαζάνης : « ΚΑΜΑΛΟΚΑ» μυθιστόρημα

3. Δημήτρης Χατζής: « Ο Σιούλας ο ταμπάκος» και « το φονικό της Ιζαμπέλας Μόλναρ» διηγήματα.